Downloaded from YTS.MX
Official YIFY movies site: YTS.MX
Polis Jerman di wilayah Timur yang diduduki, 1942.
Mereka datang untuk menguatkuasakan dasar Jerman di wilayah yang ditakluki.
Dengan tekun, mereka menjalankan tugas.
Mereka mempunyai tugas khas.
Untuk menembak beratus ribu orang Yahudi.
Pada jarak yang sangat dekat.
Ahli sejarah dan pakar lain telah membuat kajian menyeluruh
mengenai penembak-penembak ini.
Mereka ingin tahu bagaimana pembunuhan beramai-ramai begini
boleh berlaku.
Mereka temui sesuatu yang mengejutkan.
Orang-orang itu tak perlu membunuh.
Mereka tak perlu mematuhi arahan.
Jika seseorang ada keberanian untuk menolak,
dia mungkin dianggap penakut dan terima rekod buruk dalam fail,
tapi dia tidak akan dihukum dengan teruk.
Dua puluh tahun selepas perang, ada perbicaraan
untuk pembunuhan yang dilakukan oleh unit polis Hamburg.
Jadi, apa motivasi mereka?
Kenapa mereka tembak?
Mereka bukan penghukum yang didorong ideologi dan rela hati.
Mereka bukan pembunuh terlatih.
Mereka pekerja awam seperti pemandu teksi atau tukang paip.
Dari segenap segi, mereka lelaki biasa.
Hamburg, musim panas 1942,
tiga tahun dalam peperangan.
Rejim sedang merekrut lelaki untuk tugas khas.
Menjelang 1942, sudah tak ramai tenaga kerja yang ada
disebabkan oleh korban perang
yang pihak tentera alami di Rusia
dan peningkatan keperluan tenaga kerja
untuk menduduki empayar Jerman yang kian berkembang.
Mereka mahu sesiapa saja yang ada
bagi mengisi kekurangan tenaga kerja.
Lelaki berkeluarga yang lebih tua dan tak sesuai untuk tentera Jerman
juga dipanggil. Kebanyakannya bukan penyokong Nazi
dan mereka tidak memusuhi golongan Yahudi.
Mengikut sejarah, latar belakang mereka ialah demokrasi sosial.
Mereka terdiri daripada pembuat roti, tukang mahir,
tukang kayu dan peniaga dengan kerja pejabat.
Batalion polis mencerminkan
populasi pekerja biasa di Hamburg.
Mereka direkrut sebagai anggota polis simpanan.
Namun, latihan mereka tidak mencukupi untuk mempersiapkan mereka
untuk apa yang akan dihadapi.
Pada 21 Jun 1942,
mereka ucapkan selamat tinggal kepada keluarga dan berangkat.
Mereka diberi gambaran yang kurang jelas tentang misi mereka
yang merangkumi mengawal kawasan yang diduduki oleh Jerman.
Mereka dibawa ke Poland.
Pada 25 Jun, Batalion Polis Simpanan 101 tiba
di bahagian selatan wilayah Lublin.
Kami tahu mereka tiada persediaan.
Mereka tak tahu ini kerja mereka di Poland.
Pegawai polis ini tak tahu. Trapp tidak...
Mejar Trapp tak tahu apa dia akan buat sehingga hari sebelumnya.
Pada 13 Julai 1942,
batalion itu perlu melapor diri pada awal pagi.
Mejar Trapp, pegawai yang menyampaikan arahan ialah lelaki berusia
yang sangat popular dengan orang bawahannya
kerana dia bukan komander autoritarian yang biasa.
Mereka memanggilnya "Papa" Trapp.
Itu menunjukkan hubungan mesra mereka.
Mejar Trapp berdiri di hadapan batalion dan kata,
"Saya ada arahan yang teruk untuk kamu hari ini."
Suara dia tersekat-sekat dan air matanya mengalir ke pipi.
Secara fizikal, dia hadapi kesukaran untuk mengawal dirinya.
Ini sesuatu yang sangat teruk dan sukar untuk dilakukan
iaitu menjelaskan tugas kepada batalionnya.
Mereka perlu menembak 1,500 orang lelaki, wanita dan kanak-kanak Yahudi.
Ketika itulah dia buat tawaran ini.
"Jika ada sesiapa yang rasa tak mampu,
kamu boleh keluar dan tak perlu ambil bahagian."
Beritahu orang untuk keluar jika mereka tak mahu ambil bahagian
memerlukan mereka bertindak.
Namun, apabila berdepan keputusan
dan kita tak tahu apa yang sepatutnya dilakukan,
biasanya kita tak buat apa-apa.
Seorang lelaki keluar.
Kapten pasukannya yang sangat malu
kerana ahlinya menjadi "pengecut" pertama
yang enggan terlibat, mula menengkingnya.
Trapp menghalangnya dan melindungi lelaki itu.
Kemudian beberapa orang lagi mengikut langkahnya.
Perhatian! Bersurai!
Dari perspektif sejarah, ini situasi yang sangat menarik
kerana arahan itu didokumenkan
dan jelas daripada cara ia dikeluarkan, mereka tidak mahu membunuh.
Antara naratif pascaperang ialah kamu perlu ambil bahagian,
jika tidak, kamu akan ditembak.
Seperti yang kita lihat, itu tidak benar. Mereka boleh buat keputusan.
Begitu juga unit-unit membunuh yang lain.
Sehingga kini, tiada kes dijumpai
bahawa nyawa orang bawahan diugut jika enggan menembak orang awam.
Semuanya bermula pada September 1939. Angkatan Jerman menakluki Poland.
Dalam beberapa minggu, negara itu tewas.
Berjuta-juta orang Poland jatuh ke tangan Jerman dan perlu dikawal.
Bagi tujuan ini, rejim memerlukan pasukan pengawal.
Di empayar Jerman, puluhan ribu lelaki mendaftar
untuk menjadi pegawai polis di kawasan yang diduduki.
Mereka berharap dapat mengelak daripada menjadi tentera barisan hadapan.
Dengan begitu ramai pemohon, rejim boleh menjadi sangat selektif.
Seramai 160,000 lelaki memohon untuk menjadi polis sukarela
dan hanya 26,000 hingga 30,000 orang diterima.
SEJAWARAN
Mereka dilatih selama enam bulan
dan paling penting, mereka menerima latihan ideologi
yang menjelaskan kepada mereka apa yang dijangkakan daripada mereka.
Mereka diberitahu, sebagai bangsa terunggul,
mereka patut memastikan polisi Sosialis Nasional
bertapak dan dilaksanakan di kawasan yang diduduki.
Selepas latihan, baru mereka tahu makna sebenarnya dalam realiti.
Tugas mereka membantu melaksanakan
polisi Nazi yang kejam di kawasan yang diduduki.
Sebab itulah rejim memilih orang yang menyokong perjuangan Nazi.
Dimasukkan ke dalam batalion polis, mereka dihantar ke Poland.
Di sana, mereka akan menindas, menghukum dan membunuh orang awam,
terutamanya orang Yahudi.
Seawal Oktober atau November 1939,
unit-unit itu mula menembak orang awam.
Pejuang kebebasan Poland, paderi, cendekiawan, juga orang Yahudi,
memaksa orang keluar dan mengusir mereka.
Kesimpulannya, boleh dikatakan unit itu
mengamalkan dasar penghapusan Sosialis Nasional.
Dua tahun kemudian, serangan ke atas Soviet Union.
Ini perang penaklukan dan pemusnahan.
Menurut rancangan Jerman,
30 juta orang Soviet patut mati untuk membuat ruang untuk petempatan.
Unit Membunuh Bergerak yang terdiri daripada polis dan petugas khas SS
dipanggil "Einsatzgruppen", membantu tentera dalam perang.
Pada 27 Jun 1941, Batalion Polis 309 memasuki Bialystok.
Orang-orang yang terpengaruh dengan ideologi mengurung 800 orang Yahudi
di dalam saumaah
dan membakarnya.
Kemudian mereka membunuh ramai lagi.
Esoknya,
polis-polis ini diberi penghormatan kerana "menyelamatkan" bandar.
Secara keseluruhan, 18,000 orang menyerbu kawasan belakang konflik
ke dalam desa dan bandar.
Penembak muda yang terpengaruh dengan ideologi
menembak mati semua lelaki, wanita dan kanak-kanak Yahudi.
Kini Holocaust bermula,
pembunuhan beramai-ramai orang Yahudi secara sistematik.
Kebanyakan penembak merasa trauma kerana membunuh
dan itu salah satu sebab kem pembasmian besar
seperti di Auschwitz, muncul pada penghujung 1941.
Proses pembunuhan beramai-ramai perlu dijadikan lebih efektif
dan lebih ringan kepada pelaku.
Jika kita cuba mengerti
bilangan mangsa Holocaust
dari segi cara mereka terkorban,
saya rasa anggaran terbaik
adalah kira-kira hampir tiga juta mati di kem penghapusan,
di dalam bilik gas.
Hampir sejuta mati dalam sesuatu yang dipanggil keadaan tahanan.
Kebuluran dalam wabak, di ghetto, kawad maut pada penghujung perang.
Maksudnya, lebih dua juta orang mati dibunuh oleh skuad penembak
dalam pembunuhan beramai-ramai ini.
Lebih dua juta yang terbunuh bersemuka dengan pembunuh mereka.
Hakikat yang disebut sebagai "Holocaust yang dilupakan".
Liepaja, musim panas 1941,
di kawasan operasi Einsatzgruppe A.
Ini satu-satunya video ditemui
yang menunjukkan penembakan orang Yahudi di Medan Timur.
Secara rasminya, rakaman diharamkan
kerana pembunuhan ini sepatutnya dirahsiakan.
Mereka buat dua kesilapan.
Pertama, mereka rekod segalanya.
PEGUAM AS
Ia dihantar ke Berlin
dan digabungkan dengan yang lain daripada B, C dan D.
Ia memberi gambaran menyeluruh
tentang siapa yang dibunuh, di bandar mana,
di pekan mana, unit mana, perintah apa dan pukul berapa.
Itu kesilapan pertama. Kesilapan kedua, saya yang jumpa.
Nuremberg selepas perang.
Yang dipanggil "Empayar Seribu Tahun" hancur binasa.
Di bandar yang Nazi pernah mengadakan Perhimpunan Parti Nazi,
Pihak Berikat ingin membawa jenayah Jerman ke muka pengadilan.
Di Istana Keadilan Nuremberg, penjenayah utama perang dibicarakan.
Mereka mengarahkan jenayah dan akan dihukum sewajarnya.
Namun, siapa yang laksanakan pembunuhan?
Peguam berusia 27 tahun, Benjamin Ferencz ditugaskan untuk mencari jawapan
dan dia mula mencari petunjuk.
Pada awal tahun 1947,
pasukan penyiasatannya menemui penemuan penting.
Suatu hari, salah seorang penyelidik saya datang.
Dia kata, "Lihat apa saya jumpa," dan dia serahkan sejumlah dokumen.
"Ereignismeldungen aus der UDSSR."
Ini senarai kematian daripada Unit Membunuh Bergerak,
SS Einsatzgruppen.
Pembunuhan beratus ribu orang didokumentasikan
sebagai rekod pencapaian.
Saya ambil mesin mengira
dan mula menambah laporan Einsatzgruppe A.
Sepuluh ribu dibunuh di sini. Lima belas ribu dibunuh di sini.
Dua puluh ribu di sini.
Saya mula tambah semuanya.
Apabila jumlah melangkaui sejuta, saya kata, "Cukuplah."
Ferencz mahu mengheret pegawai SS yang bertanggungjawab ke perbicaraan.
Namun, orang atasannya menolak.
Mereka tiada bajet dan juga masa.
Saya marah dan kata, "Awak tak boleh lepaskan mereka!
Saya jumpa rekod sejuta orang yang mati, awak tak boleh lepaskan mereka!"
Dia kata, "Awak boleh buat ini di samping kerja yang lain?"
Saya kata, "Boleh." Dia kata, "Okey, teruskan."
Jadi, kes pertama saya sebagai peguam
ialah saya menjadi ketua pendakwa bagi perbicaraan pembunuhan terbesar
dalam sejarah manusia.
Dendam bukan matlamat kami.
Kami tidak mencari sekadar pembalasan yang adil.
Kami minta mahkamah ini mengesahkan dengan tindakan penalti antarabangsa,
hak manusia untuk hidup aman dan bermaruah.
Yang tertuduh ialah 24 pegawai SS daripada Einsatzgruppen.
Mereka semua mengetuai Unit Membunuh Bergerak.
Mereka tak sepadan dengan imej pelaku Nazi yang ditunjukkan oleh Hollywood.
Imej itu ialah pengikut yang kurang bijak
dan hanya mementingkan berapa jumlah orang yang dibunuh.
Namun, realiti sejarah ialah mereka bukan begitu.
Sesetengah ketua Einsatzgruppen mempunyai ijazah kedoktoran berganda.
Kebanyakannya kelas pertengahan, terpelajar, sangat sofistikated
yang boleh berbual tentang Mozart atau Beethoven.
Kita mulakan dengan defendan Ohlendorf.
Salah seorang ialah Otto Ohlendorf,
bekas ketua Einsatzgruppe D.
Dia mengetuai 600 pegawai yang membunuh 90,000 orang dalam setahun.
Saya mempunyai tanggapan yang baik terhadap Ohlendorf.
Saya tahu dia bapa kepada lima orang anak.
KETUA PENDAKWA PERBICARAAN EINSATZGRUPPEN
Dia jujur.
Dia memberikan tanggapan yang baik.
Dia kacak. Pandai berbicara.
Dia ada keyakinan diri
yang buat orang tertarik.
Saya rasa seluruh dunia menjangkakan orang
yang mengetuai
Unit Membunuh Bergerak bukan seperti ini.
Mereka jangkakan orang yang hodoh, tua, gila, berpenyakit, sadistik,
mungkin bodoh dan aneh.
Namun, dia lelaki yang berjaya. Hakim suka dia.
Hakim kata, "Saya suka dia. Dia nampak baik.
Namun, dia bunuh orang. Saya tak faham."
Ohlendorf mengejutkan mahkamah dengan keterbukaannya.
Hakim banyak kali ucapkan terima kasih
atas kenyataan yang dia berikan kepada Pihak Berikat
semasa disoal siasat pada tahun 1946.
Bagaimana mereka dibawa ke tempat pembunuhan?
Mereka dibawa dengan lori.
Seramai mungkin yang boleh dibunuh segera.
Itu idea awak?
Ya.
Apa posisi mangsa semasa ditembak?
Berdiri atau melutut.
Seperti yang berlaku pada 13 Julai 1942,
Batalion Polis Simpanan Hamburg 101 dalam perjalanan ke pembunuhan pertama.
Mereka tak bersedia menghadapi apa yang menanti.
Mereka tak diajar cara melaksanakan pembunuhan skuad menembak.
Semuanya spontan pada kali pertama.
Mereka dibawa ke hutan.
Kemudian polis bawa mereka ke dalam hutan seorang demi seorang,
ada wanita dan ada kanak-kanak.
Daripada melupuskan identiti mangsa
dan mengekalkan jarak antara pembunuh dan mangsa,
mereka mengenal pasti setiap individu yang akan dibunuh
dan bunuh mereka pada jarak yang dekat.
Beberapa polis melaporkan mereka berbual dengan mangsa semasa berjalan di hutan.
Sesetengahnya orang Yahudi Jerman yang meninggalkan Jerman lebih awal.
Salah seorang ahli keluarganya memiliki kino, pawagam di Hamburg
dan lelaki itu pernah menonton di sana.
Dia dapat tahu dia akan bunuh pemilik pawagam yang dia selalu kunjungi.
Jelas sekali kesan psikologinya sangat besar.
Mangsa ketakutan dan tahu kematian semakin hampir.
Polis juga mengalami krisis emosi
kerana mereka tahu mereka akan bunuh seseorang pada jarak dekat.
Jadi, ia pengalaman ngeri yang luar biasa.
Ketika itulah mereka mula loya
kerana diliputi dengan cebisan otak dan darah.
Mereka muntah, hilang semangat dan tak boleh meneruskannya.
Pembunuhan memakan masa berjam-jam.
Akhirnya, 1,500 lelaki, wanita dan kanak-kanak Yahudi
terbaring kaku di dalam hutan.
Apabila pulang malam itu, mereka ditawarkan arak
dan kabanyakannya mabuk, tapi kebanyakannya tak lalu makan.
Makanan terhidang, tapi kebanyakannya tiada selera untuk makan.
Ada yang mimpi ngeri malam itu.
Ada seorang lelaki menembak siling semasa tidur kerana mimpi ngeri.
Seorang lagi lelaki beritahu pegawai tidak bertauliah,
"Saya boleh gila kalau perlu lakukannya lagi."
Jadi, ada...
Bagi beberapa orang, ia pengalaman yang menggerunkan
dan mereka tak boleh bayangkan perlu mengulanginya.
Rejim tahu apa yang mereka arahkan.
Seawal musim panas tahun 1941,
ketua SS berpangkat tinggi merujuk kepada "sokongan psikologi
buat pegawai yang terlibat."
"Imej yang dilihat hari ini" akan "dipadam
dengan mengadakan perjumpaan mesra pada waktu petang."
Otto Ohlendorf berdepan masalah yang sama
dengan orang bawahannya yang terlibat dengan pembunuhan.
Otto Ohlendorf kata,
"Orang saya lebih menderita daripada mangsa."
Melihat itu dari perspektif hari ini,
itu tafsiran semula yang mengarut.
Itu pelaku mencari mekanisme psikologi
yang mereka boleh guna untuk kelihatan seperti mangsa
kerana mereka perlu lakukan sesuatu yang buat mereka menderita.
Dia ada Mitleid untuk pasukannya jika mereka perlu buat sesuatu
yang menyakitkan mereka.
Sesetengah askar Einsatzgruppen
ambil bayi dan menghentam kepalanya pada pokok.
Jimat peluru.
Ohlendorf jelaskan, "Saya tak benarkan pasukan saya buat begitu.
Jika ada bayi, saya beritahu mereka suruh si ibu letak bayi di dada
dan sasarkan bayi itu.
Kedua-duanya mati dalam satu tembakan,
jimat peluru dan si ibu juga berhenti menangis."
Jadi, itu Mitleid untuk pasukannya, bukan untuk mangsa.
Dalam perbicaraan Einsatzgruppen,
mahkamah ingin tahu apa yang mendorong Ohlendorf mengeluarkan arahan membunuh.
Dia kata itu kesetiaannya kepada kerajaan.
Arahan untuk membubarkan
datang dari Führer empayar.
Jadi, dalam konteks itu, ia polisi yang ditentukan oleh Führer.
Berdasarkan propaganda Nazi,
Ohlendorf percaya orang Yahudi bertanggungjawab
terhadap komunisme di Soviet Union,
oleh itu, mereka musuh empayar Jerman.
Kenapa Ohlendorf percaya propaganda itu benar?
Saya rasa dia tak percaya itu propaganda. Dia dibesarkan dalam keluarga nasionalis.
Di universiti, dia ada profesor yang ajar
tentang masalah Bolshevisme,
masalah komunis, masalah orang Yahudi.
Itu yang diajar bertalu-talu.
Saya rasa itu yang mengukuhkan sangkaan sedia ada.
Kemudian, kerajaan yang berkuasa kata, "Ya, itu memang benar."
Dia benar-benar percaya bahawa Bolshevik ialah orang Yahudi
dan mereka patut dibunuh.
Seorang mangsa pembunuhan yang terselamat memberikan keterangan selepas perang.
Mereka suruh kami berhimpit dan berbaris di pinggir lubang.
Kemudian mereka menembak.
MAHKAMAH TENTERA DI KYIV 1946
Saya tutup mata, genggam tangan saya,
tegangkan seluruh otot dan melompat.
Jatuh yang terasa sangat lama.
Akhirnya, saya menimpa mayat-mayat.
Saya tak kena tembakan.
Selepas beberapa ketika, tembakan berhenti.
Saya dengar orang Jerman turun ke dalam lubang...
untuk membunuh mereka yang masih merintih.
Ada yang masih bergerak-gerak dan terketar-ketar kerana nazak.
Mereka guna lampu suluh untuk periksa orang yang masih hidup dan tembak mereka.
Saya buat-buat mati kerana takut ditemui.
Kebanyakan pegawai dalam Batalion Polis Simpanan 101
bukan Nazi atas keyakinan.
Dua puluh tahun selepas perang,
mereka jelaskan kepada penyiasat pengalaman mereka membunuh orang Yahudi.
Saya nampak imejnya dalam fikiran.
Dulu saya pernah terfikir
kita tak cukup tanah untuk tanam mayat sebanyak ini.
Saya marah kerana kami menjadi haiwan, pembunuh.
Kami tak nampak orang Yahudi sebagai manusia.
Pembunuhan beramai-ramai orang Yahudi yang pertama di Jozefow
sangat menyedihkan dan traumatik.
Kemudian mereka dah terbiasa.
Kelajuan mereka membiasakan diri dengan perbuatan mereka,
kelajuan mereka membiasakan diri dengan membunuh sebagai rutin normal
ialah salah satu kejutan sebenar bagi saya daripada soal siasat itu.
Kita boleh lihat dalam operasi membunuh yang awal
mereka boleh gambarkannya dengan jelas.
Selepas itu, ia menjadi kabur.
Mereka tak ingat di bandar mana.
BATALION POLIS SIMPANAN 101
Tingkah laku ahli sangat dipengaruhi oleh pimpinan batalion.
Di kedudukan tertinggi ialah Mejar Wilhelm Trapp
yang mengetuai 500 orang.
Dia orang atasan yang popular dan dihormati, dan dia kata,
"Jika ada pilihan, saya takkan keluarkan arahan itu, tapi..."
Dia meminta mereka bersatu dan menyokong dia dalam tugas ini
yang tidak datang daripada dia,
dan minta mereka tidak meninggalkannya.
Ia gabungan paksaan dan kehendak sendiri.
Mereka diberitahu mereka boleh menolak,
tapi mereka perlu terima bahawa rakan seperjuangan perlu melakukannya.
Kombinasi itu,
"Ia perlu dilakukan, batalion polis perlu laksanakannya,"
dan, "Kamu boleh menolak jika lemah, tapi rakan kamu perlu melakukannya."
Kombinasi itu menimbulkan tekanan
yang menyebabkan kebanyakan mereka terlibat dalam penembakan.
ŁOMAZY, POLAND - 17 OGOS 1942
PEMBUNUHAN 1,700 ORANG YAHUDI OLEH BATALION POLIS SIMPANAN 101
Hanya beberapa orang polis menolak untuk melaksanakan arahan membunuh.
Tidak! Kami berharap ia dah berakhir.
Kentang lagi?
Secara objektif,
tiada perkara buruk berlaku kepada mereka yang menolak.
Mereka ditugaskan membersihkan jamban dan tugas-tugas lain seperti itu.
Mereka dicemuh. Bedebah, tikus kotor, pengecut dan lain-lain.
Mereka bukan di rumah
dan tak pulang ke pangkuan keluarga pada penghujung hari.
Mereka bersama sekumpulan lelaki untuk tempoh masa yang tidak diketahui,
sentiasa bersama orang sama yang boleh menyeksa,
menghina dan meminggirkan mereka.
Hanya yang yakin diri boleh bertahan dalam situasi itu.
Mungkin itu hanya hukuman sosial dan bukan hukuman fizikal,
tapi bagi manusia, hukuman sosial adalah antara yang paling berat.
Apa mereka fikir? Apa motivasi mereka?
Saya tak rasa mereka taasub dengan orang Yahudi.
Mereka lebih didorong
oleh pendapat orang lain terhadap mereka
berbanding pendapat mereka tentang orang Yahudi.
Saya rasa mereka taasub dengan diri sendiri dan cara melaluinya.
Kapten Wolfgang Hoffman percaya dia boleh menangani tekanan,
tapi dia ada masalah.
Salah seorang kapten menghidap penyakit psikosomatik.
Dia jatuh sakit setiap kali pasukannya perlu menjalankan operasi membunuh.
Dia terbaring dengan sakit perut yang teruk dan tak boleh bangun.
Operasi membunuh itu perlu dipimpin oleh subordinatnya.
Dia mahu jadi pembunuh, tapi badannya menolak.
Anggota yang lain anggap ini perbuatan pengecut.
Dia sangat malu.
Keadaan sangat berbeza buat Kapten Julius Wohlauf.
Dia bercita-cita tinggi, mahu membina kerjaya
dan cemerlang dalam kerjanya.
Dia juga jatuh cinta.
Wohlauf berkahwin di Hamburg pada bulan Jun,
tak lama sebelum pembunuhan pertama.
Sebagai pegawai, dia dibenarkan membawa isterinya ke Poland, ke kawasan operasi.
Dia ingin menggantikan bulan madunya yang terlepas.
Wohlauf bawa isterinya yang hamil semasa pengosongan ghetto.
Pengosongan ghetto yang paling teruk dalam seluruh operasi
menurut testimoni semua anggota
adalah apabila mereka ambil 11,000 orang Yahudi dari Miedzyrzec,
tembak ribuan orang semasa pengosongan ghetto,
jadi jalan dipenuhi mayat,
dan masukkan 10,000 yang lain ke dalam kereta api ke Treblinka.
Kereta api itu sangat sesak, mereka tolak orang masuk dan memaku pintu
supaya ia tak terbuka.
Dia berdiri di dataran dan menyaksikan semua ini.
Itu menunjukkan Wohlauf bangga dengan perbuatannya
dan mahu si isteri melihatnya. Dia tak malu langsung.
Ghetto mula muncul di seluruh kawasan Timur.
Orang-orang yang dikurung di sana sebelum mereka dibunuh.
Mangsa dirakam dan diambil gambar oleh penyeksa mereka.
Polis mengawal dan membunuh mereka.
Itu hanya boleh berlaku semasa Sosialis Nasional berkuasa.
Tiada seorang pun anggota polis memutuskan
untuk membunuh orang Yahudi beramai-ramai sebelum atau selepas tempoh ini.
Saya tak percaya orang dilahirkan untuk membunuh.
Saya rasa kita boleh menjadi pembunuh dalam keadaan tertentu.
Kita perlu fikirkan hubungan antara individu itu dan negara.
Jika negara itu negara yang mengatakan,
"Ini kumpulan yang kita benci
dan saya mahu, atau kami mahu kamu uruskan mereka."
Hubungan itu sangat penting.
Walaupun individu-individu ini berkongsi ideologi negara
dan mereka yang melaksanakannya,
apabila negara itu tidak berkuasa lagi,
apabila kerajaan berubah,
mereka tidak bertindak atau mereka tiada lagi alasan
untuk terlibat dalam keganasan negara.
Saya rasa salah satu sebab memahami pelaku penting
adalah supaya kita berfikir secara kritis tentang hubungan kita dengan negara
dan perintahnya.
Empayar Jerman sebelum perang.
Pada tahun 1933, Nazi berkuasa
dan mengubah undang-undang mengikut idea mereka.
Kebencian terhadap orang Yahudi menjadi doktrin negara
dan mereka mula menghalau orang Yahudi daripada masyarakat Jerman.
Kira-kira 2,000 undang-undang anti-Yahudi diluluskan.
Sekumpulan orang dipinggirkan, dikecam dan dimalukan secara sistematik.
Langkah pertama ke arah pembunuhan beramai-ramai
ialah pembezaan kategori antara "kita" dan "mereka".
Semua perasan ada orang kehilangan kerja,
dipaksa meninggalkan rumah,
barangan milik mereka dilelong, perniagaan mereka diubah menjadi "Aryan".
Semua itu proses terbuka.
Ia bukan rahsia.
Proses itu mengukuhkan pembezaan.
Mereka "mereka", "kita" pula yang lain.
Jika saya mendefinisikan seseorang berbeza secara teori
dan juga melayan mereka dengan layanan berbeza,
kesanggupan untuk menggunakan keganasan terhadap orang itu
akan muncul secara semula jadi.
Keganasan fizikal meningkat semasa perang.
Di bawah penjajahan Jerman, penghapusan etnik berlaku di Timur.
Orang Yahudi diserang oleh orang awam.
Gambar dari Lemberg pada musim panas 1941.
Penjajah menyemarakkan keganasan ini.
Mereka yang terselamat akhirnya dibunuh oleh orang Jerman.
Seorang pelaku yang berada di Lemberg
memberi keterangan di mahkamah selepas perang.
Ketua kami beritahu pasukan kami yang ada 12 orang
tentang tugas akan datang.
Kami perlu kumpulkan dan tembak populasi orang Yahudi.
Konvoi berhenti kira-kira 70 ke 90 meter dari lubang.
Gruppenführer membahagikan anggotanya seperti berikut...
Enam orang mengawal dan enam orang menembak.
Saya ditugaskan untuk menembak.
Secara peribadi, saya ditugaskan untuk menembak.
Tembakan itu diteruskan seperti berikut...
Kira-kira 45 hingga 50 orang diasingkan dan dibawa ke lubang.
Mereka dibawa ke lubang.
Mereka perlu berbaris menghadap kami.
Begitulah mereka ditembak.
Mereka menganggapnya sebagai kerja, tugas, arbeit,
sesuatu yang mereka perlu lakukan.
Jadi, dari segi itu, ia menjadi rutin.
Namun, saya rasa mereka sentiasa sedar akan kesukarannya.
Mereka sedar mereka yang buat kerja kotor.
Mereka diminta buat sesuatu yang sangat sukar
dan nasib mereka malang kerana dimasukkan ke dalam batalion
yang dihantar untuk ini.
Setiap pelaku ada cara tersendiri
untuk membuat alasan atas perbuatan mereka.
"Seseorang perlu buat kerja kotor,"
atau mungkin, "Kami ada tanggungjawab untuk dipenuhi."
Satu lagi faktor mungkin, "Saya lebih bagus berbanding yang lain."
Mereka semua ada alasan
yang membolehkan mereka mencari makna dalam pembunuhan itu.
Akhirnya, ini menunjukkan pembunuhan beramai-ramai ini
dilakukan oleh manusia yang bukan mengikut arahan seperti robot,
tapi yang berfikir dan faham akan perbuatan mereka.
LUBNY, UKRAINE - 16 OKTOBER 1941
ORANG YAHUDI SEBELUM PEMBUNUHAN
Saya cuba dan dapat menembak kanak-kanak saja.
Lelaki di sebelah saya menembak si ibu dan saya tembak anaknya.
Saya beritahu diri saya, anak itu takkan dapat hidup tanpa ibunya.
Dia menterjemahkan perbuatannya yang menggerunkan
menjadi sesuatu yang baik dari segi moral.
Itulah kuncinya untuk memahami sebab mereka buat begini.
Ia bukan ketaatan buta.
Sebaliknya, mereka mentafsir arahan dengan cara yang boleh diterima
dan membenarkan mereka menganggap diri mereka bermoral.
Kenapa kanak-kanak juga ditembak?
Ohlendorf diminta untuk menjelaskan.
Soalan ini penting
untuk perbicaraan terhadap ketua Einsatzgruppen.
Saya tanya soalan itu.
Dia kata, "Jika mereka membesar
dan tahu apa terjadi kepada ibu bapa mereka,
mereka akan menjadi musuh Jerman.
Saya mahu melindungi tanah air saya pada masa akan datang.
Jadi, kanak-kanak itu juga perlu dibunuh."
Otto Ohlendorf, bapa kepada lima orang anak,
tidak menunjukkan sebarang penyesalan.
Bagaimana dengan Mejar Wilhelm Trapp?
Adakah dia faham kesalahannya?
Dia tahu perbuatannya teruk.
Dia pernah beritahu pemandunya,
"Habislah kalau Jerman kalah
kerana jika apa yang kita buat di Poland
dibawa ke muka pengadilan, habislah Jerman."
Hanya selepas itu, baru saya sedar ini salah.
Kita mula menggelabah,
idea-idea jelas dahulu sudah tiada.
Jangan bergaduh!
Mereka sudah tidak sensitif disebabkan sering membunuh.
- Berhenti! - Dia yang mula!
Tolonglah!
- Apa awak nak? - Saya nak balik!
Bagi saya, kesimpulan yang paling menggerunkan
yang didapati daripada ini
ialah batalion berpecah kepada tiga kumpulan.
Kumpulan pertama ialah kumpulan yang belajar menyukai membunuh manusia.
Mereka kembali daripada operasi membunuh,
makan dengan berselera dan bergurau tentang perbuatan mereka.
Seseorang yang suka membunuh ialah Hartwig Gnade.
Dia menjadi pembunuh kejam dan sadistik yang suka
menyeksa mangsa sebelum ditembak.
Orang Yahudi dipaksa merangkak berbogel menuju ke lubang,
sementara Gnade mengarahkan orangnya memukul mangsa dengan pemukul.
Jadi, ini seseorang yang berubah
disebabkan perbuatan dan perkara yang mereka lihat,
dan menjadi orang yang sangat jahat
dalam masa yang singkat.
Ada kumpulan tengah. Mereka anggota yang pasif.
Apabila diminta terlibat dalam operasi,
mereka mengikut arahan, tapi mereka tak mengambil inisiatif
untuk menolak atau buat lebih.
Kumpulan ketiga ialah pembantah.
Seperti Leftenan Heinz Bumann
yang dipindahkan semula ke Hamburg
selepas hanya beberapa minggu.
Itu tak menjadikan dia wira.
Mereka selalu cari jalan untuk memastikan operasi sentiasa berjalan.
Seseorang akan kata mereka tak sihat atau rasa lemah pada hari itu.
Namun, itu bukan tindakan penentangan,
ia cuma cubaan untuk mengeluarkan individu
tanpa mempersoalkan kewibawaan batalion polis.
Ahli Batalion Polis Simpanan terlibat dalam penembakan 38,000 orang Yahudi.
Mereka menghantar 45,000 orang lagi ke kem penghapusan.
Isu utama dan menggerunkan
dalam kes Batalion Polis 101
ialah kita tak perlu bertindak atas keyakinan
untuk didorong oleh ideologi dan melakukan pembunuhan beramai-ramai.
Ada lebih 130 batalion polis semasa Perang Dunia Kedua.
Daripada semua unit, Batalion Hamburg mempunyai
kadar pembunuhan keempat tertinggi.
Batalion Polis Simpanan 101 atipikal.
Dalam erti kata itu, ia lebih menggerunkan.
Kita lihat batalion tanpa sebarang persediaan,
tanpa pemilihan, tanpa indoktrinasi, tanpa prinsip Nazi,
boleh menjadi salah satu unit membunuh yang paling aktif
dalam angkatan polis Jerman.
Nuremberg, 10 April 1948. Hari keputusan.
Hukuman gantung sampai mati.
Kemudian mereka lepaskan tangan, letak ke bawah, mengangguk dan berundur.
Mereka masuk lif
dan terus turun ke neraka.
Saya turun ke penjara yang terletak di bawah bangunan mahkamah
untuk jumpa dia.
Saya tak pernah bercakap dengan mana-mana defendan
di luar mahkamah.
Walaupun saya berharap dia akan cakap...
Apabila saya jumpa dia dan yakin dia akan digantung, saya tanya,
"Nak minta apa-apa?" Saya ingat dia akan kata,
"Beritahu saya sayang anak-anak saya dan minta maaf kepada isteri saya."
Dia langsung tak menyesal.
Dia kata dia akan tembak adiknya sendiri jika perlu dalam situasi yang sama.
"Selamat tinggal, En. Ohlendorf," saya kata dan menutup pintunya.
Saya buat siaran untuk CNN dan mereka kata,
"Bagaimana rasanya bercakap dengan raksasa-raksasa ini?"
Saya kata, "Mereka bukan raksasa." Mereka tanya, "Apa maksud awak?
Mereka bunuh ribuan kanak-kanak. Itu bukan raksasa?
Saya kata, "Adakah orang yang jatuhkan bom atom ke atas Hiroshima juga raksasa?"
Itu Presiden Truman.
Saya tak terima sebarang jawapan.
Jadi, saya yakin Ohlendorf ialah lelaki Jerman yang patriotik
dan dia jalankan apa yang dia fikir adalah terbaik untuk negaranya.
Namun, itu bukan hujah yang manusia normal boleh buat dan dibiarkan bebas.
Selepas perang, orang Jerman mahu melupakan.
Polis juga.
Seramai 60,000 orang polis terlibat dalam penembakan beramai-ramai
semasa perang.
Ramai yang kekal berkhidmat selepas tahun 1945.
Sehingga akhir tahun 1950-an, barulah jelas
pembabitan orang awam Jerman dalam kejadian Holocaust.
Badan kehakiman menyiasat lebih 172,000 orang,
termasuk ahli SS, Gestapo dan polis.
Kurang daripada 500 orang disabitkan kesalahan
atas pembabitan mereka dalam genosid.
Pendakwaan itu teruk.
Banyak bahan dan dokumen dikumpulkan,
ada bukti yang sangat bagus,
tapi kurang keinginan untuk menghukum mereka yang terlibat dalam jenayah.
Batalion Hamburg juga disiasat.
Seramai 210 bekas ahli disoal.
Empat belas daripada mereka didakwa pada tahun 1967.
Perbicaraan berjaya mendedahkan butiran proses dan corak tingkah laku
dalam batalion.
Julius Wohlauf juga didakwa.
Lelaki yang membawa isterinya ke Poland.
Ramai antara mereka yang menganggap diri mereka dua kali mangsa.
Mereka mangsa yang dipilih menjalankan kerja kotor Empayar Ketiga.
Kemudian mereka mangsa sistem moral atau undang-undang baru
yang berkuat kuasa selepas perang
yang mereka anggap tak adil dikenakan terhadap mereka
kerana ia tidak "salah" semasa mereka melakukannya.
Itu yang diarahkan oleh kerajaan ketika itu.
Jadi, mereka rasa kasihan dengan diri sendiri, bukan menyesal.
"Kasihan saya."
Bukan mangsa. "Kasihan saya. Lihat apa mereka suruh saya buat."
Hanya dua defendan yang menjalani hukuman penjara.
Salah seorang defendan ialah Julius Wohlauf.
Seramai 83,000 orang terbunuh dan tiada seorang pun rasa bersalah.
Mereka anggota di lokasi perang.
Namun, setiap polis ada kebebasan memilih
yang terbatas.
Mereka yang tak membunuh atas keyakinan, mereka akur.
Malangnya, ia menunjukkan
bahawa sesiapa saja boleh menjadi pembunuh dalam keadaan tertentu.
Rejim yang mahu melakukan genosid atau pembunuhan beramai-ramai
tidak akan gagal disebabkan tiada orang yang sanggup melakukannya.
Ada beberapa genosid lain sejak Holocaust.
Ada pembunuhan beramai-ramai.
Ada konteks lain
yang kami temui mekanisme
yang menyebabkan orang membunuh yang lain tanpa sebarang motif
peribadi atau psikologi.
Bila-bila masa orang boleh kata, "Saya hanya menjalankan tugas,"
apa saja tidak mustahil dengan sikap begitu.
Holocaust ialah jenayah yang unik dalam perancangan dan pelaksanaannya.
Namun, sehingga hari ini,
orang masih dibunuh kerana tergolong dalam kumpulan yang berbeza.
SREBRENICA, BOSNIA 1995 LEBIH 8,000 ORANG TERBUNUH
RWANDA 1994 LEBIH 800,000 ORANG AWAM TERBUNUH
MŶ LAI 1968 504 ORANG AWAM TERBUNUH
173 DARIPADANYA KANAK-KANAK (56 BAYI)
Kita suka fikir kita menentukan takdir sendiri.
Namun, saya fikir, hakikatnya,
kita dibentuk oleh perkara yang kita tak boleh kawal.
Cara kita mengawal adalah dengan menjadi lebih sedar.
Salah satu matlamat menulis buku seperti Ordinary Men
adalah supaya orang akan lebih sedar tentang kelemahan dan kebolehubahan kita
supaya apabila kita berdepan dengan situasi begitu,
kita takkan terkejut yang kita berupaya
membuat keputusan yang lebih sedar.
Adakah manusia biasa raksasa?
Saya rasa semua orang berkemampuan melakukan perkara
yang mereka tak sangka mereka sanggup buat.
Saya rasa kita memandang orang lain sebagai pelaku,
orang seperti Ohlendorf,
kerana kita tak mahu melihat cermin dan lihat diri kita sendiri.
Mereka pakai sut, berpendidikan, pergi ke universiti,
bertutur dalam banyak bahasa.
Saya rasa kita mahu percaya yang kita takkan buat apa mereka buat.
Kita tak perlu dipengaruhi ideologi.
Kita tak perlu membenci.
Kita tak perlu jadi apa-apa dan masih boleh membunuh.
Jadi, persoalannya, "Adakah manusia biasa raksasa?"
Saya rasa kita semua berpotensi.
Pengalaman di Nuremberg mengubah dirinya selamanya.
Sepanjang hayatnya, Benjamin Ferencz bekerja untuk memastikan
jenayah terhadap manusia tidak berulang.
Atas inisiatifnya juga
Mahkamah Jenayah Antarabangsa ditubuhkan di The Hague
dan jenayah perang masih didakwa hari ini.
Kita semua penghuni sebuah planet yang kecil.
Ideanya adalah apabila kita sedar
kita bukan berbeza agama, negara atau warna,
tapi kita semua manusia yang menghuni sebuah planet yang kecil.
Jika kita ikut laluan yang sama, kita akan berjaya.
Jika tidak, kita akan binasa.
Tugas saya dah selesai. Usia saya seratus tahun.
Saya tak tahu sampai bila saya mampu bertahan.
Saya akan teruskan selagi boleh.
Sekarang saya akan serahkan obor kepada orang muda.
Ayuh, beri perhatian. Untuk tempat asal.
Ya, mesra sedikit.
Terjemahan sari kata oleh Aisyah S